**ЈАВНО KОМУНАЛНО**

**ПРЕДУЗЕЋЕ СОПОТ**

**Кнеза Милоша 45 а, 11450 СОПОТ**

**ПИБ: 100224435, МБ: 07006888**

**Телефон/факс:** 011/ 8251-212

**Е-mail:** ivana.jkpsopot@outlook.com

**Број:** 1.2.2. -7/2020

**Датум:**  03.03.2020.

На основу члана 60. Закона о јавним набавкама („ Службени гласник РС“, бр.124/2012)

Ј.K.П. Сопот објављује

 **ПОЗИВ ЗА ПОДНОШЕЊЕ ПОНУДА**

у поступку јавне набавке мале вредности радова

истражне бушотине – изградња новог бунара

Наручилац, јавно предузеће, позива све заинтересоване понуђаче да доставе понуде под условима из Јавног позива и Конкурсне документације.

Предмет јавне набавке мале вредности број: 1.2.2. 7/2020 је набавка радова – истражне бушотине, изградња новог бунара. Ознака и назив из општег речника набавке: **71300000**

Наручилац ће одлуку о додели уговора, након што утврди да је понуда благовремена, да не садржи битне недостатке, да је одговарајућа као и да је у оквиру процењене вредности, донети применом критеријума **„ЕКОНОМСКИ НАЈПОВОЉНИЈА ПОНУДА“, кроз два елемента критеријума :**

**Најнижа понуђена Цена 80 пондера**

**и најкраћи рок почетка извођења радова 20 пондера**

 **( максималн прихватљив рок је 7 дана )**

Понуда са најнижом понуђеном ценом ( без ПВД-а) добија максимални број пондера од 80 пондера. Свака следећа понуда добија број пондера применом следеће формуле:

најнижа понуђена цена\*80/цена из понуде која се рангира.

Понуда са најкраћим роком почетка извођења радова добија максимални број пондера од 20 пондера.

Свака следећа понуда добија број пондера применом следеће формуле:

Најкраћи рок извођења радова \* максималан број пондера 20/рок почетка извођења радова из понуде која се рангира

Рокове уносити у обрасцу понуде у мерним јединицама, никако описно ( за неколико сати, кроз пар дана, одмах...)

Додатни критеријум за доделу уговора у ситуацији када постоје две или више понуда са истом понуђеном ценом предност има понуда оног понуђача који је понудио дужи рок важења понуде.

Увид и преузимање Конкурсне документације може се извршити на Порталу јавних набавки. Такође, иста се може преузети и у згради ЈКП Сопот, ул. Кнеза Милоша 45а, 11450 Сопот, радним данима од 07 до 14 часова.

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: ЈКП Сопот, Кнеза Милоша 45а, 11450 Сопот, са назнаком: ,,Понуда за јавну набавку мале вредности радова-истражне бушотине, изградња новог бунара - НЕ ОТВАРАТИ”.

Рок за подношење понуда је 8 дана од дана објављивања Јавног позива и Конкурсне документације на Порталу јавних набавки.

Понуда се сматра благовременом уколико је примљена од стране наручиоца до 03.03.2020. год. до 12:00 часова. Уколико је понуда достављена непосредно наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Понуђач је обавезан да понуду преда у форми која онемогућава убацивање или уклањање појединих документа након отварања исте.

Јавно отварање понуда обавиће се 30 минута након истека рока за подношење понуда, тј. 03.03.2020. године у 12.30 часова у згради ЈКП Сопот, ул. Кнеза Милоша 45а, 11450 Сопот.

Представници понуђача могу активно учествовати у поступку отварања понуда уколико пре почетка отварања понуда доставе овлашћење за учешће у поступку отварања понуда. Овлашћење обавезно мора имати свој број, датум, потпис и печат понуђача.

Одлуку о додели уговора Наручилац ће донети у року од десет дана од дана отварања понуда.

Лице за контакт: Ивана Недељковић, Горанка Пердедај , тел: 011/8251-212

Е - mail адреса и број факса: ivana.jkpsopot@outlook.com ; факс 011/8251-248.